
[bookmark: _Hlk32315205]Par konkursa procedūras ar sarunām “Rail Baltica enerģijas apakšsistēmas projektēšana un būvniecība” līgumu visam Rail Baltica trases koridoram (Igaunija, Latvija, Lietuva)

Par Rail Baltica projektu

Rail Baltica projekts ir Eiropas standarta platuma dzelzceļa transporta Eiropas transporta tīkla Ziemeļjūras – Baltijas koridora transporta sistēmas elements, kas aptver četras Eiropas Savienības dalībvalstis – Poliju, Lietuvu, Latviju un Igauniju, un netieši arī Somiju, tālākā nākotnē paredzot maršruta pagarinājumu ar savienojumu Tallina – Helsinki. Globālā projekta mērķis ir savienot Baltijas valstis ar Poliju un pārējo Eiropas Savienību ar efektīvu, modernu, drošu, videi draudzīgu un tirgus prasībām atbilstošu dzelzceļa pārvadājumu sistēmu. Ziemeļu - Dienvidu virziena 1435 mm platuma dzelzceļa līnijas izbūve veicinās Baltijas valstu transporta infrastruktūras sistēmas integrāciju Eiropas Savienībā, kā arī tautsaimniecības ilgtspējīgu un diversificētu attīstību, palielinot tās konkurētspēju.
Rail Baltica dzelzceļš ir jauna, ātra, divceļu, elektrificēta Eiropas standarta platuma 1435 mm dzelzceļa līnija maršrutā Tallina–Pērnava–Rīga–Panevēža–Kauņa–Lietuvas un Polijas robeža, ar savienojumu starp Kauņu un Viļņu. Līdz ar to viena no būtiskām projekta aktivitātēm ir Rail Baltica dzelzceļa enerģijas apakšsistēmas projektēšana un būvniecība, ietverot augstsprieguma pārvades līnijas, apakšstacijas, kontakttīklu un citas elektrifikācijas komponentes (turpmāk – ENE).

Publiskā iepirkuma konkursa procedūra ar sarunām un tās rezultāti
Pamatojoties uz 2016. gada 30. septembra līguma, kas noslēgts starp Rail Baltica projekta ieviesējinsitūcijām Baltijas mērogā par iepirkumu stratēģiju un atbildību sadalījumu, “Agreement on The Contracting Scheme For The Rail Baltic/ Rail Baltica” between AS “RB Rail”, Ministry of Economy and Communications of the Republic of Estonia, Ministry of Transport of the Republic of Latvia and Ministry of Transport, Communications of the Republic of Lithuania, “Rail Baltic Estonia” OÜ, SIA “Eiropas dzelzceļa līnijas”, “Lietuvos Geležinkeliai” AB, “Rail Baltica Statyba” UAB” 4. punktu “Konsolidētais iepirkums”, 4.1.1. apakšpunktu. (a) (ii), RB Rail AS (turpmāk – RBR) uzsāka iepirkumu – konkursa procedūru ar sarunām “Rail Baltica enerģijas apakšsistēmas projektēšana un būvniecība” (ID Nr. RBR 2022/7) (turpmāk – Iepirkums) ENE pilnīgai ieviešanai nepieciešamajiem projektēšanas un būvniecības darbiem.
Iepirkuma komisija, kas izveidota ar 2022. gada 24. marta rīkojumu Nr. 1.9-2022-10 (ar vairākiem grozījumiem), kuras sastāvā ir dalībnieki no RBR, sabiedrības ar ierobežotu atbildību “Eiropas Dzelzceļa līnijas”, Rail Baltic Estonia OÜ un AB "LTG Infra", ir veikusi Iepirkumu saskaņā ar Latvijas Republikas Publisko iepirkumu likumu. Iepirkuma procesa laikā Iepirkuma komisija ir saskaņojusi Rail Baltica elektrifikācijas projektēšanas un būvniecības gala līguma (turpmāk – Līgums) projektu ar izvirzītiem juridiskajiem ekspertiem no Latvijas Republikas Satiksmes ministrijas, Rail Baltic, Estonia OÜ un Lietuvos geležinkeliai AB.

Iepirkuma komisija 2024. gada 8. novembrī veica ELECNOR SERVICIOS Y PROYECTOS, S.A.U. un COBRA INSTALACIONES Y SERVICIOS S.A. izveidotās personu apvienības “COBELEC Rail Baltica” gala piedāvājuma izvērtēšanu un secināja, ka tas ir saimnieciski izdevīgākais piedāvājums ar kopējo piešķirto punktu skaitu 92,88 un nolēma, ka līguma tiesības var piešķirt personu apvienībai “COBELEC Rail Baltica”, ko veido ELECNOR SERVICIOS Y PROYECTOS, S.A.U. (Reģ. Nr. ES A-79.486.833) un COBRA INSTALACIONES Y SERVICIOS S.A. (Reģ. Nr. ES A-46.146.387) (turpmāk – izpildītājs).
RBR valde 2024. gada 21. novembrī ir pieņēmusi lēmumu slēgt līgumu ar izpildītāju par kopējo summu 1 765 049 110,22 euro. Līgumcena par Rail Baltica enerģētikas apakšsistēmas 1. kārtas īstenošanu (kas noteikta iepirkuma sarunu procesā, pamatojoties uz 2024. gada martā pieejamo informāciju par projekta 1. kārtas scenāriju) ir balstīta uz iesniegtajām vienības cenām un ir 949 318 813,10 euro bez pievienotās vērtības nodokļa (turpmāk – PVN), līgumcena par 2. kārtas (darbu pasūtīšana 2. kārtai nav obligāta) īstenošanu 815 730 297,13 euro bez PVN.
Latvijas daļa kopējā Līgumā ir 538 011 201,69 euro apmērā: 1. kārtas izmaksas 323 684 443,76 euro bez PVN un 2. kārtas izmaksas 214 326 757,93 euro bez PVN. 
Finansēšanas apsvērumu dēļ Rail Baltica Līguma forma ir vispārīgās vienošanās par vienības cenām, līdz ar to precīzu cenu noteiks faktiskais pasūtīto darbu un pakalpojumu apjoms. 
	
Gala cenas piedāvājuma novērtējums
	
		Pēc sākotnējā piedāvājuma saņemšanas Iepirkuma komisija konstatēja, ka piedāvātās izmaksas pārsniedz plānoto ENE ieviešanas kapitālo izdevumu (CAPEX) bāzes līmeni (izņemot Skiču projekta izmaksas). Lai noteiktu, vai turpināt pašreizējo iepirkuma procesu vai to izbeigt un sākt no jauna ar tādu pašu darbības tvērumu, ENE FIDIC inženierim – Personu apvienībai DB Engineering & Consulting GmbH, IDOM Consulting, Engineering, Architecture, S.A.U. un Italferr S.p.A.  – (turpmāk – ENE inženieris) tika papildus uzdots veikt analīzi par to, vai sākotnējā piedāvājumā norādītās cenas atbilst aktuālajai tirgus situācijai.
		ENE inženiera ziņojuma galvenie secinājumi norāda, ka pretendenta iesniegtais finanšu piedāvājums atbilst tirgus cenām, un to ietekmē šādi faktori:
1. sākotnējā ENE izmaksu bāze neņem vērā to, ka ENE līgums ir veidots kā pamatlīgums, bez garantētām saistībām par pilnu darba apjomu. Šāds līguma modelis būtiski palielina riskus ENE uzņēmējam, jo nav skaidrības par katras darba paketes izpildes laiku un apmēru. Tādēļ uzņēmējam jāiekļauj lielāka riska rezerve, lai segtu iespējamos kavējumus, resursu mobilizāciju un pieprasījuma svārstības, kas kopumā palielina ENE izmaksas salīdzinājumā ar sākotnējiem aprēķiniem;
2. izejmateriālu (tērauda, cementa un enerģijas resursu) cenu svārstības būtiski ietekmē būvniecības infrastruktūras izmaksas; 
3. vienlaicīgi īstenotie infrastruktūras un elektrotīklu attīstības projekti Eiropā, jo vairāku nozīmīgu projektu vienlaicīga realizācija izraisa lielāku pieprasījumu pēc resursiem, kas savukārt paaugstina cenas. Piemēram, tērauda un vara cenas var pieaugt pat par 20 %, savukārt specializētā darbaspēka izmaksas var pieaugt par aptuveni 15 %. Šāda tirgus konkurence ierobežo kritisko resursu pieejamību un izraisa cenu kāpumu arī Rail Baltica globālajā projektā;
4. regulatīvo un valdības politikas izmaiņas vides regulējumos, nodokļu politikā vai atbalsta mehānismos atjaunojamās enerģijas jomā veicina izmaksu pieaugumu;
5. ierobežota kvalificētu speciālistu pieejamība un algu pieaugums reģionālā konkurences dēļ ir ietekmējuši kopējās izmaksas;
6. augsti inflācijas rādītāji un procentu likmju svārstības gan reģionā, gan Eiropas Savienībā ir paaugstinājušas finansēšanas izmaksas un ietekmējušas plānotās investīcijas;
7. Baltijas valstu ģeogrāfiskais tuvums ģeopolitiski jutīgiem reģioniem ir palielinājis drošības un loģistikas izdevumus;
8. Rail Baltica elektrifikācijas projekta plānošanas vai izpildes problēmas, piemēram, atļauju izsniegšanas kavējumi vai vadības problēmas rada būtiskus riskus attiecībā pret sākotnēji prognozētajām izmaksām.


Līguma priekšmets un saturs

Iepirkuma priekšmets ir Rail Baltica elektrifikācijas apakšsistēmas piegāde, noslēdzot projektēšanas un būvniecības līgumu (angļu val. “design and build”) par elektrifikācijas apakšsistēmas projektēšanu un būvniecību visā Rail Baltica Globālā projekta (turpmāk - RBGP) teritorijā, sākot no Tallinas līdz Lietuvas-Polijas robežai un no Kauņas līdz Viļņai.
Elektrifikācijas projektēšanas un būvniecības līguma izpildītājs nodrošinās, ka elektrifikācija ir pilnībā integrēta ar citām dzelzceļa apakšsistēmām un objektiem RBGP ietvaros, tostarp infrastruktūru, kontroles, vadības un signalizācijas apakšsistēma (CCS), stacijām un kravas termināliem. Šī integrācija jāveic, izmantojot sistēmas inženierijas procesus, būvniecības informācijas modelēšanu (BIM), globālo informācijas sistēmu (GIS) un citas atbilstošas tehnoloģijas.
Elektrifikācijas sistēma tiks īstenota ar šādām galvenajām komponentēm:
1. Dzelzceļa gaisvadu kontakttīklu;
2. Elektroenerģijas kontroles un vadības sistēma (ECCS);
3. Vilces elektroenerģijas apakšstacijām, kurās izmantota statiskā pārveidotāja (SFC) tehnoloģija, un autotransformatoru stacijām 2x25kV padeves nodrošināšanai virszemes kontakttīklam;
4. Papildu komponentēm, kas ir būtiskas elektrifikācijas sistēmas ieviešanai.
[bookmark: _Hlk183098397]Elektrifikācijas projektēšanas un būvniecības līguma izpildītājs izstrādās risinājumu, kas optimizē dzīves cikla izmaksas (LCC) un samazina ietekmi uz vidi.

Būtiskie līguma nosacījumi
Līgums ir balstīts uz FIDIC Dzeltenās grāmatas nosacījumiem, taču tas ietver arī vispārīgo vienošanos veida (angļu val. “framework”) līguma nosacījumus finansēšanas apsvērumu dēļ un īpaši paredz nosacījumus darbu pasūtīšanai atbilstoši Līgumam, proti:
1. pasūtītājam nav pienākuma izsniegt paziņojumu par darbu uzsākšanu (angļu val. “Notice to Commence”) un izpildītājs nedrīkst uzsākt nekādus darbus bez attiecīgā paziņojuma izsniegšanas.
2. katrs darba uzdevums tiks izsniegts ar atsevišķu paziņojumu par darbu uzsākšanu tikai tad, kad būs izpildīti galvenie priekšnoteikumi (finansējuma pieejamība, tehniskā gatavība, iepriekšējo aktivitāšu izpilde), lai nodrošinātu paziņojumā par darbu uzsākšanu paredzētās izmaksas un darbu apjomu.
3. pasūtītājs var apturēt darbus līdz pat 12 mēnešiem kopumā par vienu paziņojumu par darbu uzsākšanu.
4. pasūtītājs var pārtraukt Līgumu gadījumā, ja finansējums darbiem pilnībā vai daļēji kļūst nepieejams.
5. Uzsākot būvniecības fāzi, pasūtītājam ir pienākums nodrošināt, ka kopējais pasūtīto darbu apjoms kalendārajā gadā ir ne mazāks kā 5 % no kopējās līguma summas (Līgumā angliski – “Accepted Contract Amount”), proti, aptuveni 85 miljonus euro (bez PVN) vienā kalendārajā gadā (Līguma ietvaros, proti, pa visām trim Baltijas valstīm kopā).
6. Ja netiek izdots neviens uzsākšanas paziņojums (rīkojums), pasūtītājam ir jāsedz izpildītājam izmaksas, kas tam radušās līgumsaistības izpildes garantijas iegādei no finanšu institūcijas, kuras Latvija, Lietuva un Igaunija sadala proporcionāli. Sagaidāms, ka izpildes garantijas iegādes izmaksas varētu būt robežās no 10000 līdz 20000 euro.
Ņemot vērā iepriekš minēto, būtiski uzsvērt, ka, noslēdzot Līgumu, pasūtītājam nav saistību attiecībā uz darbu pasūtīšanu kopējās Līguma summas apjomā. Darbu uzdevumi tiks izsniegti pakāpeniski pēc paziņojuma par darbu uzsākšanu izsniegšanai nepieciešamo galveno priekšnosacījumu iestāšanās un pasūtītājs darbu pasūtīšanu koordinēs ar Līgumā noteiktajiem maksātājiem (Osaühing Rail Baltic Estonia, AB “LTG Infra” un Latvijas Republikas Satiksmes ministriju), lai uzsāktu darbus un izsniegtu paziņojumu par darbu uzsākšanu.
Jāņem vērā, ka gadījumā, ja paziņojums par darbu uzsākšanu netiek izdots saskaņā ar Līguma grafikā noteikto, izpildes termiņš - 2030. gads - varētu tikt pagarināts.
Jāņem vērā, ka Latvijas gadījumā Satiksmes ministrija var sniegt atļauju RBR noslēgt Līgumu tikai pēc tam, kad Ministru kabinets ir pieņēmis attiecīgu lēmumu par Eiropas infrastruktūras savienošanas instrumenta (turpmāk – CEF) pieteikuma vai citu finansējuma avotu piesaisti, tādējādi nodrošinot procesa caurspīdīgumu un izmaksu kontroli.

Tā kā maksātājiem jābūt norādītiem kā Līguma pusēm un ņemot vērā oficiālās vēstules, kas saņemtas no visiem trim RBGP labuma guvējiem, Līguma puses, kas būs atbildīgas par veikto darbu apmaksu, ir AB “LTG Infra”, Latvijas Republikas Satiksmes ministrija un Osaühing Rail Baltic Estonia.
Proti, Osaühing Rail Baltic Estonia maksās par darbiem, kas attiecas uz Igaunijas Republikas teritoriju, AB “LTG Infra” maksās par darbiem, kas attiecas uz Lietuvas Republikas teritoriju, un Latvijas Republikas Satiksmes ministrija maksās par darbiem, kas attiecas uz Latvijas Republikas teritoriju līdz brīdim, kad atbilstoši Deleģēšanas līgumam par šiem darbiem maksās Sabiedrību ar ierobežotu atbildību “EIROPAS DZELZCEĻA LĪNIJAS”.

Līguma summa sastāvēs no maksājumiem, kas veikti izpildītājam par darbiem, kas pabeigti saskaņā ar Līguma nosacījumiem un paziņojumā par darbu uzsākšanu noteiktajām izmaksām. Šīs izmaksas tiek aprēķinātas un kontrolētas ENE inženiera vadībā atbilstoši Līgumam. 
ENE inženieris veiks detalizētu izpildītā darbu apjoma pārbaudi, izmantojot kvalificēta personāla palīdzību, tostarp vairākus novērtētājus no izmaksu kontroles komandas, kas sastāv no speciālistiem dažādās nozarēs. 
Katru mēnesi izpildītājs iesniegs pasūtītājam starpmaksājumu sertifikātu (angļu val. “Interim Payment Certificate”), kurā detalizēti norādīti mēneša laikā paveiktie darbi un apjomi. Šos dokumentus izskatīs iecelts eksperts no ENE inženiera puses.
Rēķinu apmaksas termiņš ir 56 dienas pēc rēķina saņemšanas un starpmaksājumu sertifikāta izdošanas no ENE inženiera puses, nodrošinot nododamo darbu un pakalpojumu  atbilstību Līgumā norādītajiem darbiem.
Saskaņā ar apmaksas nosacījumiem, iesniedzot paziņojumu par darbu uzsākšanu pasūtītājam jāveic avansa maksājums 25 % apmērā no paziņojuma par darbu uzsākšanu norādītās summas 56 dienu laikā no dienas, kad izpildītājs ir iesniedzis avansa maksājuma garantiju. Avansa maksājums ir paredzēts, lai veicinātu darba sākuma posmu, nodrošinot, ka izpildītājam ir nepieciešamie finanšu resursi, lai ātri un efektīvi sāktu darbu.
Izpildītājam pēc paziņojuma par darbu uzsākšanu saņemšanas ir jāiesniedz pasūtītājam būvniecības visu risku apdrošināšanas (CAR) polise, civiltiesiskās atbildības apdrošināšanas polise un profesionālās darbības apdrošināšanas polise.

Saskaņā ar Publisko iepirkumu likuma 61. panta sesto daļu un Ekonomikas ministrijas 2020. gadā publicētajām vadlīnijām par cenu indeksāciju būvniecības līgumos, Līgumā ir ietverts detalizēts indeksācijas mehānisms. Šis mehānisms ņem vērā darbaspēka, materiālu un aprīkojuma specifiskos indeksus, un indeksācija tiks piemērota tikai faktiski veiktajiem un starpmaksājumu sertifikātā norādītajiem darbiem. Indeksu avots ir Eiropas Savienības statistikas birojs Eurostat, kas sniedz statistisko informāciju Eiropas Savienības  iestādēm, nodrošinot salīdzināmus datus visām Eiropas Savienības valstīm. 
Ņemot vērā nozīmīgo Līguma kopējo vērtību abām kārtām Baltijas valstīs - ~1,7 miljardi euro – un tā īstenošanas periodu (1. kārtai - līdz 2030. gadam un 2. kārtai - līdz 2040. gadam), īpaša uzmanība tiek pievērsta indeksu izvēlei, ko ierosinājis ENE inženieris un izvērtējis pasūtītājs un iepirkumu komisija, pamatojoties uz tirgus praksi un līdzīgiem formulējumiem citās valstīs (piemēram, Spānijā, Portugālē, Francijā u.c.). Tādu materiālu kā varš, alumīnijs, elektroniskie materiāli un tērauds gadījumā, kur vietējie Centrālās statistikas pārvaldes (CSB) indeksi, iespējams, neatspoguļo reālās starptautiskās tirgus vērtības vai varētu būt pakļauti straujām izmaiņām plaša vietējā būvniecības apjoma dēļ, priekšroka tiek dota globālajiem indeksiem.
Bāzes indeksi saskaņā ar Līguma nosacījumiem tiek fiksēti pēdējā (galīgā) piedāvājuma iesniegšanas brīdī 2024. gada 25. septembrī.
Ir svarīgi atzīmēt, ka, saskaņā ar Līgumu un iepirkuma laikā veiktajām sarunām, ir nolemts pilnā apmērā indeksēt starpmaksājumu sertifikātā norādītās cenas, lai nodrošinātu visizdevīgāko piedāvājumu. Pilnīga cenas indeksācija ir būtiska Līguma ilgtermiņa rakstura dēļ, kas nodrošina Rail Baltica elektrifikācijas projekta veiksmīgu pabeigšanu un dzīvotspēju.
Indeksācijai izpildītājs reizi ceturksnī pēc tam, kad ir oficiāli pieejami indeksi un apstiprināts iepriekšējā mēneša starpmaksājumu sertifikāts par ceturksni iesniegs indeksācijas pieteikumu. Indeksācijas aprēķins, kas iekļauts CEF pieteikuma aprēķinos, kvalificējas CEF finanšu atbalstam, jo tās uzskatāmas par tiešajām izmaksām no Līguma un publiskā iepirkuma aspekta. Saskaņā ar ENE inženiera analīzi indeksācijas komponente tiek lēsta vidēji 3,37 % gadā, kas atbilst RBGP laika grafikam, kas noteikts 1. kārtas pabeigšanai līdz 2030. gadam. Tas ir balstīts uz pieņēmumiem par dažādu indeksu komponentu cenu attīstību un ir tikai indikatīvs. 

Līgumsoda summa, ko izpildītājs maksā par darbu kavējumiem, nedrīkst pārsniegt 10% no Līguma cenas. Ja pasūtītājam radušies tiešie zaudējumi izpildītāja kavējumu dēļ pārsniedz 10 % no Līguma cenas, kopējais izpildītāja atbildības ierobežojums par kavējumiem ir 15% no Līguma cenas.
Kopējā citu līgumsodu summa, ko izpildītājs maksā, nedrīkst pārsniegt 5 % no Līguma cenas, izņemot sodu, kas noteikts Līguma izbeigšanai izpildītāja vainas dēļ, kas ir 10 % no Līguma cenas, bet ne mazāk kā 2 500 000 euro.
Izpildītāja kopējās atbildības apmērs, ieskaitot līgumsodus un tiešos zaudējumus, nevar pārsniegt 70 % no Līguma cenas.

Pasūtītāja atbildība pret izpildītāju ir ierobežota tikai ar tiešajiem zaudējumiem un kopumā nedrīkst pārsniegt 70 % no Līguma cenas. Attiecībā uz pasūtītāja atbildību ir noteikti sekojoši papildus ierobežojumi:
1. zaudējumiem, kas radušies Līguma izbeigšanas dēļ pasūtītāja vienpusēja lēmuma rezultātā (Termination for Employer’s Convenience) – 20 % no Līguma cenas.
2. bojājumiem, ko pasūtītājs vai pasūtītāja personāls radījis pagaidu darbiem vai iekārtām un materiāliem – 30 % no nepieciešamā apdrošināšanas seguma vērtības.
3. bojājumiem, ko pasūtītājs vai pasūtītāja personāls radījis izpildītāja aprīkojumam – ierobežojums ir nepieciešamā apdrošināšanas seguma vērtība.
4. nāves gadījumam vai traumām, ko izpildītāja personālam radījusi pasūtītāja vaina – ierobežojums ir nepieciešamā apdrošināšanas seguma vērtība.
5. pasūtītāja atlīdzinājumam izpildītājam par trešo pušu prasībām – nav noteikts papildus ierobežojums.
Ja izpildītājs nesaņem maksājumu saskaņā ar Līgumā noteiktajiem termiņiem, izpildītājam ir tiesības saņemt nokavējuma procentus 8 % gada likme un Eiropas Centrālās bankas piemērotā pamata procentu likme tās pēdējām galvenajām refinansēšanas operācijām.
Pasūtītājam ir tiesības jebkurā laikā pārtraukt Līgumu, 28 dienas iepriekš paziņojot izpildītājam. Izpildītājam tādā gadījumā ir tiesības pieprasīt un saņemt:
1. summas, kas maksājamas par jebkuru darbu, kas veikts līdz Līguma izbeigšanai;
2. darbu veikšanai pasūtīto iekārtu un materiālu izmaksas (kas ir iepriekš apstiprinātas no ENE inženiera puses), kuru maksājumi vēl nav apstiprināti un kas ir piegādāti objektā;
3. jebkuras citas izmaksas vai saistības, kas šādos apstākļos pamatoti radušās izpildītājam, sagaidot darbu pabeigšanu, ieskaitot izpildītāja ciestos zaudējumus, bet neatlīdzinot izpildītājam negūto peļņu;
4. pagaidu darbu un izpildītāja aprīkojuma demontāžas izmaksas no objekta un šo priekšmetu atgriešanas izmaksas izpildītāja uzņēmuma atrašanās vietā;
5. izpildītāja personāla un darbinieku, kas pilnībā nodarbināti saistībā ar darbiem Līguma izbeigšanas datumā, repatriācijas izmaksas.

Līguma termiņš (angļu val. “Long stop date”) ir noteikts 2030. gada 31. decembris. Gadījumā, ja 1.kārtas darbu izpildes termiņš pārsniedz 2030. gada 31. decembri tādu iemeslu dēļ, kas ir saistīti ar pasūtītāju, izpildītājam ir tiesības pieprasīt termiņa pagarinājumu un/vai samaksu par jebkurām izmaksām un peļņu, kas saistītas ar attiecīgajiem darbiem, kuri tiek veikti pēc šī termiņa. Šis noteikums nav piemērojams gadījumā, ja attiecīgie darbi tiek pabeigti pēc 2030.gada 31.decembra izpildītāja kavējumu dēļ. 
Gadījumā, ja pasūtītājs vēlas pasūtīt jebkādus darbus pēc 2030. gada 31. decembra, pusēm ir jāvienojas par termiņa un izmaksu ietekmi un jānoslēdz atsevišķa rakstiska vienošanās. Ja vien pilns 2. kārtas darbu apjoms nav pasūtīts jau līdz 2030. gada 31.decembrim, izpildītājam ir tiesības atteikt 2. kārtas darbu veikšanu pēc 2030. gada 31. decembra un vienpusēji izbeigt Līgumu daļā, kas saistīta ar nepasūtītajiem 2. kārtas darbiem.
 Defektu paziņošanas periods izpildītāja veiktajiem darbiem ir divi gadi no attiecīgās Sekcijas pieņemšanas – nodošanas akta parakstīšanas, bet ievērojot arī to, ka izpildītājam ir saistoši Latvijas, Lietuvas un Igaunijas normatīvie akti attiecībā uz garantijas termiņiem.

Līguma izmaksas un finansējums

ENE projektēšanu un būvniecību plānots finansēt no jau apstiprināta finansējuma, kas paredzēts Eiropas infrastruktūras savienošanas instrumenta desmitā uzsaukuma līgumā (turpmāk – CEF10), kas ietver 4.2. uzdevumu “ENE Skiču Projekts”. Paredzams, ka nākotnē finansējums tiks pieprasīts (tādējādi šobrīd vēl nav piešķirts) turpmākajos CEF uzsaukumos, iesniedzot priekšlikumus Eiropas infrastruktūras savienošanas instrumenta transporta jomā, kā arī tiks meklētas finansējuma iespējas no citiem finansējuma avotiem, kas nerada papildus negatīvu ietekmi uz vispārējās valdības budžeta bilanci. Šobrīd nav precīzi zināms, cik liels finansējums no Eiropas infrastruktūras savienošanas instrumenta transporta sadaļas būs pieejams līdz 2030. gadam, jo Eiropas Savienības daudzgadu budžets 2028. – 2034. gadam ir izstrādes stadijā. Papildus nepieciešams paredzēt alternatīvu Rail Baltica elektrifikācijas projekta konkrētu sadaļu finansēšanu, kuras nav iespējams finansēt no Eiropas infrastruktūras savienošanas instrumenta, jo to ieviešana neatbilst konkrētā finansēšanas instrumenta nosacījumiem (proti, to ieviešanas termiņi nav salāgojami ar Finansēšanas līguma ieviešanas nosacījumiem).
Kopējā Līguma summa ir 1 765 049 110,22 euro (bez PVN) visām trim valstīm kopā 1.kārta un 2. kārtai.*



	Valsts 
	1.kārta
	2.kārta 
	Summa euro

	Igaunija
	246,476,242.04
	162,774,542.66
	409,250,784.70

	Latvija
	323,684,443.76*
	214,326,757.93
	538,011,201.69

	Lietuva
	379,158,127.30
	438,628,996.53
	817,787,123.83

	KOPĀ:
	949,318,813.10
	815,730,297.13
	1,765,049,110.22


*Ņemot vērā jaunāko projekta ieviešanas kārtu plānojumu (izslēdzot RIX–Misa un paredzot viensliežu ceļu no Misas līdz Iecavai), kopējās izmaksas Latvijā ir: 299 760 847 euro.
Līguma summa un darbu posmi tiks pasūtīti atbilstoši pieejamā finansējuma apjomam – gan CEF ietvaros, gan valsts līdzfinansējuma vai citu finansējuma avotu ietvaros.
Saskaņā ar iepirkuma rezultātiem 1. kārtas elektrifikācijas cena visam Rail Baltica koridoram trīs valstīs tiek prognozēta 949 318 813,10 euro apmērā, savukārt 2. kārtas izmaksas ir 815 730 297,13 euro, abas summas ir bez indeksācijas un PVN. Tā kā aprēķinātās summas kopš 2021. gada ir būtiski palielinājušās, RBR aktīvi izstrādā scenārijus, lai optimizētu kopējās projekta izmaksas. Jāatzīmē, ka šie skaitļi vēl neatspoguļo iespējamos ietaupījumus, optimizējot tehniskos risinājumus vai veicot korekcijas, piemēram, saīsinot elektrifikācijai nepieciešamo sliežu ceļu garumu 1. kārtā jo šobrīd posms starptautiskā lidosta “Rīga” - Misa un divceļu līnija no Misas līdz Iecavai ir iekļauti cenā. Turklāt pašreizējie aprēķini var ietvert pārlieku plašu elektrificēto kilometru un projektēšanas darbu apjomu 1. kārtai, jo iepirkuma procesa laikā 1. kārtas darbu apjoms netika noteikts un joprojām tiek saskaņots. Tas varētu tikt samazināts pēc galīgā apjoma noteikšanas, potenciāli pazeminot kopējās izmaksas, jo Līguma nosacījumi pieļauj darbu apjoma pielāgošanu, balstoties uz sliežu ceļu garumu.

Līguma naudas plūsma
Šobrīd Līguma aktivitātēm ir pieejams finansējums CEF10 uzsaukuma ietvaros – 8 000 000 euro. To ir paredzēts izlietot skiču projekta (ENE Generic Design) veikšanai. Turklāt ir pieteikts finansējums CEF11 uzsaukumā - 33 522 013 euro, kur Latvijas posmam paredzētā daļa – 11 012 531 euro.
Kopīgs skiču projekts tiks pasūtīts visām trim Baltijas valstīm, pasūtījumu veiks RBR. Turpmākos darbus, sākot no tehniskā projekta izstrādes Latvijas teritorijā pasūtīs un uzraudzīs SIA “Eiropas dzelzceļa līnijas”.
Visas norādītās izmaksas Līguma naudas plūsmā ir aprēķinātas, balstoties uz pieņēmumu, ka ir pieejams viss nepieciešamais finansējums. Rail Baltica Globālo projektu var realizēt tikai gadījumā, ja ir pieejams viss zemāk norādītais finansējums. Tādējādi Līguma naudas plūsmai, kura ir ārpus CEF10 un CEF11 tvēruma, ir informatīvs raksturs un netiek radīta ietekme uz valsts budžetu.
Paredzamā Līguma naudas plūsma par elektrifikācijas darbiem Latvijas teritorijā atspoguļota zemāk esošajā tabulā. Naudas plūsma neietver indeksāciju, neparedzētos izdevumus, ENE inženiera izmaksas, NoBo (notified bodies), AsBo (assessment bodies), kā arī būvprojektēšanas ekspertīzi. Naudas plūsma ir indikatīva, ņemot vērā, ka aplēses par pieejamo finansējumu pēc 2027. gada būs pieejamas tikai pēc nākamajām sarunām par Eiropas Savienības daudzgadu budžetu.
[image: ]

*Naudas plūsma bez RIX – Misa posma
** Būvniecības un projektēšanas izmaksās, kas paredzētas saskaņā ar līguma pašreizējo grafiku, bet iespējams pārnest uz nākošo periodu, pēc aktualizēta izpildes grafika saskaņā ar līgumu “pasūtītājam nav pienākuma izsniegt paziņojumu par darbu uzsākšanu (angļu val. “Notice to Commence”) un izpildītājs nedrīkst uzsākt nekādus darbus bez attiecīgā paziņojuma izsniegšanas.” un pēc nepieciešamā finansējuma saņemšanas.
*** Iekārtu piegādes izmaksas ar 4 gadu piegādes termiņu saskaņā ar pašreizējo līguma grafiku, bet iespējams  pārnest uz nākošo periodu, pēc aktualizēta izpildes grafika saskaņā ar līgumu “pasūtītājam nav pienākuma izsniegt paziņojumu par darbu uzsākšanu (angļu val. “Notice to Commence”) un izpildītājs nedrīkst uzsākt nekādus darbus bez attiecīgā paziņojuma izsniegšanas.” un pēc nepieciešamā finansējuma saņemšanas.


Finansējums

CEF 10 uzsaukumā piešķirtais finansējums
Finansējums (euro bez PVN) pirmās ENE līguma aktivitātes veikšanai Latvijā ir piešķirts CEF 10 finansēšanas līguma ietvaros: 
	
	Kopējais finansējums
	CEF finansējums
	Valsts līdzfinansējums

	ENE skiču projektēšana (Generic Design)
	8 000 000
	6 800 000
	1 200 000


Turklāt CEF10 ietvaros ir piešķirti līdzekļi arī ENE skiču projektēšanas (angļu val. “Generic Design”) FIDIC inženiera uzraudzības pakalpojumiem[footnoteRef:2] - uzdevums 4.2.2 ENE skiču projektēšanas uzraudzība un atbalsta pasākumi, kopējais aktivitātes finansējums 1 486 744,67 euro apmērā bez PVN. Gadījumā, ja Līgums netiks noslēgts, visas trīs Baltijas valstis zaudēs piešķirto CEF10 finansējumu ENE aktivitātēm (kopā visām trim Baltijas valstīm: 28 460 234 euro). [2:  Līgums ar Personu apvienību DB Engineering & Consulting GmbH, IDOM Consulting, Engineering, Architecture, S.A.U. un Italferr S.p.A. noslēgts 2021.gada 23.aprīlī] 


CEF 11 uzsaukumā pieteiktais finansējums
Attiecībā uz turpmāko finansējumu pašlaik sagatavots CEF11 pieteikums[footnoteRef:3], kas ietver Elektrifikācijas tehniskā projekta (1. kārta) īstenošanu konkrētām Rail Baltica Globālā projekta daļām: EE: Tallina – Rapla, Mūga savienojums, Rapla – Pērnava: LV: Upeslejas trīsstūris – LV/LT robeža; LT: LV/LT robeža – Kauņas mezgls, Kauņas mezgls – Mockai (ieskaitot Marijampoles cilpu, aptverot esošo 1435 mm sliežu ceļa posmu), Mockai – LT/PL robeža. CEF11 pieprasīts sekojošs finansējums (euro bez PVN): [3:  Ministru kabinetā 2025. gada 14. janvārī izskatīts informatīvais ziņojums “Par Rail Baltica projekta Latvijas prioritārajām aktivitātēm Baltijas valstu pieteikumā Eiropas infrastruktūras savienošanas instrumenta vienpadsmitajam projektu uzsaukumam” (24-TA-3342 (IP)). Ministru kabineta 2025. gada 14. janvāra sēdes protokollēmums (prot. Nr. 2, 44. §) paredz konceptuāli atbalstīt Latvijas prioritāro aktivitāšu iekļaušanu Rail Baltica projekta Baltijas valstu pieteikumā Eiropas infrastruktūras savienošanas instrumenta vienpadsmitajam projekta uzsaukumam.] 

	Aktivitāte
	Kopējais finansējums 
	CEF finansējums 
	Valstu līdzfinansējums 

	Tehniskais projekts (1. kārta)
	33 522 013
	28 493 711
	5 028 302



Attiecībā uz elektrifikācijas tehniskā projekta (1.kārta) īstenošanu Latvijas teritorijā, CEF11 pieprasīts sekojošs finansējums (euro bez PVN):
	Aktivitāte
	Latvijas  kopējais finansējums 
	CEF finansējums
	Latvijas valsts līdzfinansējums

	Tehniskais projekts pamattrases posmam Upeslejas trīsstūris – LV/LT robeža (1. kārta)*
	[bookmark: _Hlk198038296]7 688 005*
	6 534 804
	[bookmark: _Hlk198038324]1 153 201



Ņemot vērā to, ka Ministru kabineta 2025. gada 14. janvāra sēdes protokollēmuma (prot. Nr. 2, 44. §) “Informatīvajā ziņojumā “Par Rail Baltica projekta Latvijas prioritārajām aktivitātēm Baltijas valstu pieteikumā Eiropas infrastruktūras savienošanas instrumenta vienpadsmitajam projektu uzsaukumam”” (24-TA-3342 (IP) tika norādīta aktivitāte “Elektrifikācijas tehniskā projekta izstrāde”, kuras budžets tiek paredzēts 11 012 531 euro, no kuriem tai skaitā EISI finansējums 9 360 651 euro un valsts budžeta līdzfinansējums 1 651 880 euro, Ministrija skaidro, ka šajā gadījumā tiek paredzēts, ka Latvijas kopējais finansējums tiek paredzēts 7 688 005 euro apmērā, savukārt atlikušā daļa tiek ieplānota ENE inženiera un citām saistītajām aktivitātēm.
Gadījumā, ja CEF11 finansējums ENE aktivitātēm tiks piešķirts, bet Līgums netiks noslēgts, visas trīs Baltijas valstis var zaudēt CEF11 finansējumu 43 369 098 euro apmērā.
Saskaņā ar CEF uzsaukuma noteikumiem iesniegto projektu priekšlikumu izvērtēšana noslēgsies 2025. gada jūnijā, un informācija par izvērtēšanas rezultātiem tiks sniegta 2025. gada jūlijā.
Attiecībā uz atlikušo Līguma summas finansēšanu tiek izstrādāta stratēģija Rail Baltica Globālā projekta finansēšanai. Ņemot vērā Līguma prognozēto naudas plūsmu, jāapsver dažādi finansēšanas avoti – turpmākā Eiropas Savienības fondu piešķiršana (CEF-Transports, Militārā mobilitāte, Kohēzijas fonds), prioritizējot šīs sastāvdaļas 2028.–2034. gada daudzgadu finanšu shēmas ietvaros.


Izmaksu salīdzinājums ar citiem projektiem

Rail Baltica elektrifikācijas iepirkuma piedāvājuma cena ir 345 966 euro/km. Lai novērtētu šīs izmaksas, ir veikts salīdzinājums ar līdzīgiem infrastruktūras projektiem Eiropā:​
  Igaunijas 1520 mm dzelzceļa elektrifikācijas projekts (2022. gada 4. ceturksnis, Igaunija) – 317,000 euro/km;*
[bookmark: _Hlk199428897]  Viļņas–Klaipēdas 1520 mm elektrifikācija (2019, Lietuva) – 336,000 euro/km;*
  Saragosas–Teruelas ātrgaitas līnija (2022, Spānija) – 220,000 euro/km;
  Wendlingen–Ulm ātrgaitas līnija (2022, Vācija) – 482,000 euro/km;
  Salerno–Reggio Calabria (2024, Itālija) – 315,000 euro/km;
  Lleida–Barcelona līnija (2008, Spānija) – 297,222 euro/km;
  High Speed Two HS2 (2025, Lielbritānija) – 524,000 euro/km;
  HS Verona–Brennero, Lotto 1, posms Fortezza–Ponte Gardena (2024, Itālija) – 272,500 euro/km;
  HS Salerno–Reggio Calabria, Lotto 1b, posms Romagnano–Buonabitacolo (2024, Itālija) – 306,000 euro/km;
  "Koralm" dzelzceļš, Puntigam–Wundschuh (2020–2022, Austrija) – 750,000 euro/km;
  HS Verona–Vicenza (2025, Itālija) – 482,000 euro/km;
  HS Brescia–Verona (2025, Itālija) – 478,000 euro/km;
*Projekti nav ar atbilstību ātrgaitas dzelzceļam, bet ir līdzīgas komponentes, ar samazinātām prasībām​

Rail Baltica elektrifikācijas iepirkuma piedāvājuma cena atrodas diapazonā starp zemākajām un augstākajām līdzīgu projektu izmaksām citos Eiropas projektos. Tas norāda, ka cena ir konkurētspējīga un atbilstoša tirgus tendencēm, nodrošinot optimālu izmaksu efektivitāti un salīdzināmību ar starptautiskajiem standartiem.

Pielikumā Inženiera izvērtējums par piedāvājuma atbilstību Tirgus cenām (ENE REFERENCE PRICE).

ENE inženiera atbildība par ENE projekta izpildi laikā un budžetā​

Līgums ar ENE inženieri noslēgts FIDIC baltās grāmatas ietvaros. Līgums sadalīts divās stadijās – sagatavošanās fāze (Preparatory phase) un darbu izpildes fāze (Works implementation phase). ​
Saskaņā ar līgumā noteikto, ENE inženieris uzņemas pilnu atbildību par Rail Baltica ENE projekta ieviešanu atbilstoši noteiktajiem termiņiem un budžetam. Inženiera pienākumi ietver:​
· Projekta vadības uzdevumu realizāciju, t.sk. līguma vadību atbilstoši dzeltenajai FIDIC grāmatai​
· Tehnisko analīžu veikšanu un nepieciešamo tehnisko pētījumu sagatavošanu;​
· Tehnisko specifikāciju sagatavošanu un atbalsta sniegšanu iepirkumu procesā;​
· Pilnu inženiera atbildību darbu līgumu izpildes laikā FIDIC dzeltenās grāmatas ietvaros.​
ENE inženieris nodrošina arī drošības, vides aizsardzības, dzelzceļa ekspluatācijas un uzturēšanas prasību ievērošanu, kā arī atbilstību ES Tehniskajām specifikācijām.
Puses 2025. gada 25. janvārī parakstījušas pieņemšanas – nodošanas aktu, ar kuru noslēgusies sagatavošanās fāze, un pieņemti pēdējie nodevumi. Sniedzot pakalpojumus sagatavošanās fāzes ietvaros, RB Rail AS kā Klients nav konstatējis pakalpojumu izpildes kavējumus, attiecīgi, ENE inženierim nav piemēroti līgumsodi, tostarp citas sankcijas par darbu neizpildi vai neizpildi laikā. ​



ENE inženiera līgumā noteiktā atbildība un piemērojamie līgumsodi​

Atbilstoši Līguma 8.1.4. apakšpunktam Līgums paredz līgumsodu piemērošanu ENE inženierim par dažādiem pārkāpumiem (līgumsodu apmērs un piemērojamība atkarīgi no pārkāpuma veida), tostarp par termiņu kavējumiem. Kopējais līgumsodu apmērs darbu izpildes fāzes ietvaros saskaņā ar šo punktu nepārsniedz 10 % no kopējās Līguma summas.​

Savukārt, atbilstoši Līguma Speciālo noteikumu A daļai (Part A), inženiera atbildības periods (Duration of Liability) ir divi (2) gadi no Pabeigšanas laika (Time for Completion), bet atbildības limits (Limit of Liability) nosakāms kā kopējā faktiski samaksātā Līguma summa un faktiskā vērtība visām (1) Līgumā apstiprinātajām izmaiņām (Variations) un (2) Konsultantam maksājamajām izņēmuma izmaksām (Exceptional Costs).

Iespēja daļu līguma darbu nodot citam būvuzņēmējam (piemēram, PPP ietvaros)

Līguma apjoma samazināšana (descope) pirms 31.12.2030.​
Ja Valsts nolemj izstāties no Līguma un noslēgt citu līgumu par tādu pašu apjomu vai būvdarbiem, tas var būt iespējams, samazinot Līguma apjomu un izdodot būvuzņēmējam (COBELEC Rail Baltica) izmaiņu rīkojumu (variation by instruction) ar norādījumiem par veicamajām izmaiņām Līguma apjomā. ​
Iespējamās sekas: Būvuzņēmējs iesniedz ENE Inženierim prasību ar detalizētu informāciju, tostarp priekšlikumu par Līgumcenas izmaiņām. Inženieris izvērtē prasībā iesniegto informāciju un nosaka akceptējamo līguma izpildes laika pagarinājumu (extension of time) un izmainīto Līgumcenu. ​
Kopējo būvuzņēmēja prasības summu nevar noteikt kvantitatīvi, taču būtiski minēt, ka:​
· Zaudētā peļņa nevar tikt pieprasīta​;
· kā analoģiju norādīt, ka kopējā Pasūtītāja atbildība šādā situācijā nevar būt lielāka par Līgumā noteikto atbildību par pilnīgu Līguma izbeigšanu, kas ir noteikta 20% no Līguma cenas (Līguma cena ir pasūtīto būvdarbu vērtība).;
· Iespējamā prasības būtība – virsizdevumu samazinājuma apmērs.​
​
Līguma apjoma samazināšana (descope) pēc 31.12.2030.​
Līguma apjoma samazināšanai pēc 31.12.2030. var nebūt nekādu seku, jo Līgums jau paredz, ka pēc 31.12.2030. (Līgumā – Long Stop Date) datuma Puses vienojas par laika un izmaksu ietekmi uz Būvdarbiem, kas tiks izpildīti pēc 2030. gada, atsevišķā rakstiskā līgumā.​
Tas nozīmē, ka puses vienosies par atjauninātu ENE izpildes programmas bāzes scenāriju būvdarbiem pēc 2030. gada, kā arī gadījumā, ja tirgus cenas tajā laikā līdzīgu būvdarbu izpildei tiktu palielinātas un netiktu segtas ar indeksāciju saskaņā Līgumā noteikto indeksācijas formulu, būvuzņēmējs varētu pieprasīt koriģēt finanšu piedāvājumu, lai to pielīdzinātu esošajām tirgus cenām.​
​
Tiesības rīcībai ar izpildītāja dokumentiem.
Saskaņā ar līguma 1.10.punktu, izpildītājs Pasūtītājam ir piešķīris tiesības izmantot izpildītāja dokumentus, par kuriem ir veikta pilna apmaksa, tai skaitā, veikt tajos grozījumus, pielāgot, mainīt, pārveidot vai kā citādi izmantot šos izpildītāja dokumentus Rail Baltica projekta vajadzībām. Līdz ar projektēšanas darbu pabeigšanu Pasūtītājam ir īpašumtiesības uz kontakttīkla (OCS) licences izmantošanu, t.i., Pasūtītājam ir tiesības izmantot OCS būvprojektu un nodot to jebkuram citam būvniekam darbu izpildei (piemēram, PPP ietvaros).​

Iemesli, kāpēc tika izvēlēts viens D&B (projektē un būvē) līgumslēdzējs ENE ieviešanai​

Atbilstība līguma shēmas nolīgumam​ saskaņā ar Līguma shēmas nolīguma (Contracting Scheme Agreement – CSA) 4.1.1. (a) (ii) punktu bija paredzēta vienota "Projektē un būvē" (D&B) pieeja kontaktvadu, apakšstaciju un vadības centra ieviešanai, lai konsolidētu iepirkumu un nodrošinātu optimālu savietojamību un efektivitāti.​
ENE apakšsistēmas ieviešana ietver sarežģītas tehniskās saskarnes (Augstsprieguma pārvades līnijas un apakšstacijas, dzelzceļa vadības un signalizācijas apakšsistēma (Control Command and Signalling – CCS), 1520 mm dzelzceļš). Projekta sadalīšana vairākos līgumos radītu nevajadzīgu sarežģītību un risku, ko novērš vienota D&B līguma pieeja.​
ENE Inženieris veica visaptverošu elektroenerģijas pieprasījuma simulāciju, tehnisko un ekonomisko analīzi, lai identificētu optimālo risinājumu ENE apakšsistēmas ieviešanai.​ Simulācijas rezultāti un analīzes pierādīja, ka visas apakšstacijas ir efektīvāk savienojamas vienotā tīklā, izmantojot SFC tehnoloģiju (Static Frequency Converter).​ Šī tehnoloģija nodrošina sinhronizētu strāvas padevi visā sistēmā, ļaujot optimāli pārvaldīt enerģijas plūsmu un nodrošināt maksimālu efektivitāti visā Rail Baltica līnijā.​
Ņemot vērā SFC Tehnoloģijas specifiskās prasība​s, lai nodrošinātu vienmērīgu darbību un pilnīgu sinhronizāciju, visām apakšstacijām ir jābūt no viena ražotāja. Tas samazina tehnisko saskarņu riskus un vienkāršo vadības un uzturēšanas procesus.​ Ražotāja vienotība novērš iespējamās nesaderības starp dažādām komponentēm un garantē augstu uzticamības līmeni visa projekta darbības laikā.​
Papildus minētajam konsolidēts D&B modelis vienkāršo iepirkuma procesu, samazina resursu dublēšanos un veicina ekonomisko efektivitāti, kas atbilst CSA preambulas punktiem (F), (I) un (J).​ Turklāt vienots līgums novērš atbildības fragmentāciju, nodrošinot vienmērīgu testēšanas, būvniecības un dinamiskās nodošanas ekspluatācijā procesu.​
Jāpiezīmē, ka atbilstoši projekta vadības līgumam, kas noslēgts 2024.gada februārī starp visām projekta ieviesējinstitūcijām Baltijā, kopējā projekta aktivitāšu koordinēšana un atbildība par RB būvniecību ir katras valsts nacionālajam ieviesējam (EDZL Latvijā).


Riski, ja Līgums netiek parakstīts līdz 22.06.2025.

1. Kopējā Rail Baltica Globālā projekta 1. kārtas īstenošanas  kavēšanās visās trijās Baltijas valstīs (mērķis 2030. gads netiks sasniegts);​
2. CCS apakšsistēmas ieviešanas kavēšanās visās trijās Baltijas valstīs, jo tā ir enerģijas apakšsistēmas ieviešanas pēctecīgā aktivitāte;​
3. Izslēgta iespēja izmantot jau piešķirto CEF10 finansējumu visām trim valstīm (kopā: 28 460 234 euro), jo šis finansējums ir paredzēts pirmajai aktivitātei pēc līguma parakstīšanas – skiču projekta sagatavošanai;​
4. Kompromitēt ENE aktivitātes, kas iekļautas CEF11 pieteikumā (kopā: 43 369 098 euro), proti, ENE detalizētais tehniskais projekts Latvijai un Lietuvai.​

Saskaņā ar CEF10 finansēšanas līguma nosacījumiem pētījumu veida aktivitātes ir jāpabeidz 2–3 gadu laikā kopš darbības sākuma. CEF10 darbība sākās 01.02.2024., un ENE skiču projekts tiek klasificēts kā pētījuma tipa darbība. CEF10 līgumā noteikto sasniedzamo rezultātu izpilde (MS41(T4.2.1)) skiču projektam, kur darbības uzsākšana tika noteikta 31.01.2025., jau ir aizkavējusies, un jebkāda turpmāka kavēšanās varētu izraisīt CEF10 piešķirtā finansējuma zaudēšanu visās trijās Baltijas valstīs. ​

Lai izvērtētu riskus, kas var rasties, pusēm noslēdzot Līgumu, tika piesaistīts zvērinātu advokātu birojs “Sorainen”, kas ir izvērtējis dažādus iespējamos riskus (3.pielikums). Šajā sakarā Satiksmes ministrija sadarbībā ar SIA “Eiropas dzelzceļa līnijas” nodrošinās, ka finansējuma nepieejamības gadījumā izpildītājs tiek savlaicīgi informēts par darbu neuzsākšanu, lai neradītu situāciju, ka izpildītājs var pieteikt prasību kompensācijai, kā arī nodrošināt, ka tiek ievēroti citi līgumā noteiktie nosacījumi, lai nerastos izmaksas bez finansiāla seguma.
​
Būvuzņēmēja (COBELEC Rail Baltica) piedāvājums ir derīgs līdz 22.06.2025., un pēc šī datuma, ja būvuzņēmējs nepiekritīs pagarināt sava priekšlikuma derīguma termiņu,:​
· RBR būs jāatjauno sarunu procesu iepirkuma ietvaros un jāpieprasa COBELEC iesniegt jaunu gala piedāvājumu (kas nozīmēs kavējumu Līguma noslēgšanā vismaz par vairākiem mēnešiem, kā arī lielu risku ar potenciāli augstāku cenu piedāvājumu).​
· šī procesa rezultātā tiks pasliktināta uzticamība Rail Baltica projektam un COBELEC var arī nolemt neiesniegt jaunu piedāvājumu un izstāties no iepirkuma, kā rezultātā RBR būs jāorganizē jauns iepirkums, kura pabeigšana var aizņemt aptuveni divus gadus.

Par Līgumā noteiktajiem maksātājiem (paying entities)​

Saskaņā ar Satiksmes ministrijas sniegto informāciju (2024. gada 23. augusta vēstule Nr. 07-02/2936), Līgumā (Contract Agreement) kā maksātājs par Latvijas teritorijā veiktajiem darbiem ir norādīta Satiksmes ministrija.​
Ja Līguma izpildes laikā mainīsies maksātājs par Latvijas teritorijā veiktajiem darbiem, Līgumā (Contract Agreement) tiks veikti nepieciešamie grozījumi.

Secinājumi

		Apkopojot iepriekš minēto, secināms, ka konceptuāli ir atbalstāma Līguma parakstīšana, sākotnēji pasūtot skiču projektu un tehnisko projektu posmam “Upeslejas trīsstūris – LV/LT robeža”, ja CEF11 finansējums tiek apstiprināts.
		Papildus jāņem vērā, ka  Ministru kabinets jau ir lēmis par ENE aktivitāšu iekļaušanu CEF uzsaukumos: Ministru kabineta 2024.gada 27.augusta sēdes protokola Nr.33 54. § “Informatīvais ziņojums “Par Eiropas infrastruktūras savienošanas instrumenta desmitā projektu uzsaukuma finansējumu Rail Baltica projektam (8 000 000 euro apmērā, ieskaitot Latvijas līdzfinansējumu 1 200 000 euro apmērā) un Ministru kabineta 2025. gada 14. janvāra sēdes protokollēmuma (prot. Nr. 2, 44. §) “Informatīvais ziņojums “Par Rail Baltica projekta Latvijas prioritārajām aktivitātēm Baltijas valstu pieteikumā Eiropas infrastruktūras savienošanas instrumenta vienpadsmitajam projektu uzsaukumam”” (24-TA-3342 (IP)) (7 688 005 euro apmērā, ieskaitot Latvijas līdzfinansējumu 1 153 201 euro apmērā).
		Šajā ziņojumā norādītie nosacījumi par pasūtītāja pienākumiem ir salāgojami ar to, ka līguma ietvaros saistības ir iespējams uzņemties tikai pieejamā finansējuma ietvaros, ja pasūtītājs ļoti uzmanīgi seko līdzi projekta ieviešanas laika grafikam, neļaujot piegādātājam iesniegt pamatotu prasību par mobilizācijas uzsākšanu un citām saistītajām lietām.
		Līgumā iestrādātie resursu lietderīgas izmantošanas mehānismi tiks pilnvērtīgi izmantoti pie nosacījuma, ka katrā no turpmākajiem CEF uzsaukumiem tiks piešķirts projekta īstenošanai nepieciešamais finansējums. Šī mērķa sasniegšanā ir būtiski veicināt starpinstitucionālo sadarbību, iesaistot, tai skaitā Rail Baltica ieviesējinstitūcijas, nolūkā palielināt finansējuma piesaistes tempu un samazināt projektēšanas un būvniecības izmaksas.
		Vienlaikus ir svarīgi turpināt darbu, lai optimizētu kopējās projekta izmaksas, optimizētu tehniskos risinājumus vai veicot korekcijas darbu apjomā. 
Ministru kabineta lēmuma pieņemšana ir kritiski svarīga, lai laikus nodrošinātu CEF 10 finansējuma apguvi Rail Baltica projekta elektrifikācijas projektēšanas un būvniecības ieviešanai, jo kavēšanās apdraudētu ne tikai Latvijas, bet arī Igaunijas un Lietuvas kopējo projekta realizāciju. Abās pārējās Baltijas valstīs attiecīgais lēmumu pieņemšanas process jau atrodas noslēguma fāzē, tādēļ jebkura ieilgusī Latvijas Ministru kabineta apstiprināšanas procedūra varētu būtiski aizkavēt finansējuma izmantošanu arī kaimiņvalstīs, radot kopējas problēmas savlaicīgai projekta īstenošanai un saistīto līdzekļu efektīvai izmantošanai. 


Pielikumā: 
1. Detalizēts informatīvais zinojums konkursa procedūrai ar sarunām “Rail Baltica Energy apakšsistēmas projektēšana un būvniecība” (ID Nr. RBR 2022/7) līgums par visu koridoru (Igaunija, Lietuva, Latvija) angļu valodā, kas tika sagatavots ar lūgumu autorizēt RBR parakstīt Līgumu un izsūtīts Baltijas valstīm 2024.gada 2.decembrī.
2. ENE Reference Price angļu valodā, ar izvērtējumu, ka ENE tirgus cena ir atbilstoša Baltijas un Eiropas valstīm.
3. ZAB Sorainen atzinums “PAR PASŪTĪTĀJA SAISTĪBĀM RAIL BALTICA ELEKTRIFIKĀCIJAS APAKŠSISTĒMAS PROJEKTĒŠANAS UN BŪVNIECĪBAS LĪGUMĀ”.



Satiksmes ministrs			A. Švinka	 

Pozīcija 2025. gads 2026. gads 2027. gads 2028. gads 2029. gads 2030. gads Kopā līdz 2030.g.

2031-2040. 

gads

Kopā

VISPĀRĒJAIS PROJEKTS (piešķirts MFF2 

GA CEF 10 '85-15') 85% CEF

3 459 000 3 459 000 0 0 0 0 6 918 000 0 6 918 000

TEHNISKAIS PROJEKTS (pieprasīts MFF2 

GA  CEF 11 ' 85-15') 85% CEF

0 0 6 097 383 1 590 622 0 0 7 688 005 0 7 688 005

TEHNISKAIS PROJEKTS (tiks pieprasīts 

MFF3 Salaspils-EE robeža)**

0 0 8 337 040 2 382 352 0 0 10 719 392 0 10 719 392

ILGA LAIKA PIEGĀDES IEKĀRTAS*** 0 15 203 487 2 170 569 11 421 176 29 205 148 14 918 023 72 918 404

BŪVNIECĪBA** 0 0 36 728 771 64 820 671 79 842 701 10 508 748 191 900 891

TESTĒŠANA 0 0 0 0 858 748 7 753 272 8 612 020

AS BUILT PAKOTNE 0 0 0 0 0 1 004 134 1 004 134

Līgums kopā* 3 459 000 18 662 487 53 333 764 80 214 821 109 906 598 34 184 177 299 760 847 238 250 355 538 011 202

INDEKSĀCIJA 410 575 2 946 733 6 872 874 12 844 967 5 088 050 28 163 199 84 455 788 112 618 987

INDEKSĀCIJA 100% CEF 86 475 373 249 0 0 0 0 459 724 0 459 724

CEF 85% REZERVE 100% CEF 373 375 86 601 0 0 0 0 459 976 0 459 976

VB 15% REZERVE 81 150 81 150 0 0 0 0 162 300 0 162 300

Rezerves  (grozījumi, papildus darbi utt.) 

izņemot CEF 10 un CEF 11

0 0 8 637 486 12 990 915 17 799 545 5 536 181 44 964 127 35 737 553 80 701 680

Kopā ENE (elektrifikācijas projektēšana, 

būvdarbi, testēšana) bez PVN

4 000 000 19 614 062 64 917 983 100 078 611 140 551 109 44 808 408 373 970 173 358 443 696 732 413 869

CEF / cits ES finansējums  3 400 000 3 400 000 5 182 776 1 352 028 0 0 13 334 804 0 13 334 804

Valsts budžeta līdzfinansējums (15% un/vai 

100%)

600 000 16 214 062 59 735 207 98 726 582 140 551 109 44 808 408 360 635 368 358 443 696 719 079 065

PVN  840 000 4 118 953 13 632 776 21 016 508 29 515 733 9 409 766 78 533 736 75 273 176 153 806 912

Valsts budžeta līdzfinansējums + PVN 1 440 000 20 333 015 73 367 983 119 743 091 170 066 842 54 218 173 439 169 105 433 716 873 872 885 977

PAVISAM KOPĀ ar PVN 4 840 000 23 733 015 78 550 759 121 095 119 170 066 842 54 218 173 452 503 909 433 716 873 886 220 781

CEF10 pieejamais finansējums 8M EUR

CEF11 pieteiktais finansējums 7.6M EUR

1.posms

238 250 355 512 685 805


